पाएं अपने शहर की ताज़ा ख़बरें और फ्री ई-पेपरडाउनलोड करें
शुक्रवार काे काेराेना वायरस से चार मरीजाें की माैत हाे गई। जिसमें कालका निवासी 59 साल के व्यक्ति, घाटीवाले निवासी 70 साल महिला, सेक्टर 15 निवासी 67 साल के व्यक्ति और कालका निवासी 32 साल की महिला शामिल है। अब तक जिले में काेराेना से 240 लोगों की कोरोना से मौत हो चुकी है। जिले में काेराेना वायरस के मामले काफी तेजी से बढ़ रहा हैं, जिससे हालत पहले से भी काफी ज्यादा बिगड़ रहे हैं।
शुक्रवार काे काेराेना वायरस के 629 नए मामले सामने आए हैं। जिसमें पंचकूला जिले के 523 लोग संक्रमित हैं। जिसमें 316 पुरुष और 207 महिला हैं। आईटीबीपी से भी 21 लोग काेरोना संक्रमित पाए गए हैं। अभी तक जिले में 32,802 मरीज कोरोना वायरस की चपेट में आ चुके हैं। इनमें पंचकूला के 24,092 मरीज कोरोना वायरस की चपेट में आ चुके हैं।
सीएमओ डाॅ. जसजीत कौर ने बताया कि हेल्थ केयर वर्करों में अभी तक 278 कोरोना पॉजिटिव हो चुके हैं। पंचकूला में अब 21,091 पाॅजिटिव केस ठीक हो गए हैं और 2761 मामले एक्टिव हैं। इसके अलावा 2,90,133 लाेगाें के आरटी पीसीआर और रैपिड एंटीजन सैंपल लिए गए हैं। जबकि, 24 घंटों में 2606 लोगों के सैंपल लिए गए हैं।
शुक्रवार काे 24 सेंटराें पर 2807 लाेगाें काे लगी काेराेना वैक्सीन
शुक्रवार को कुल 24 सेंटराें पर 2807 लोगों ने काेराेना वैक्सीन लगवाई। कोरोना वैक्सीन को लेकर शुक्रवार को 24 जगहों पर सेशन लगाए गए थे। जिसमें हेल्थ केयर और फ्रंट लाइन के वर्करों के अलावा सीनियर सिटीजन को वैक्सीन लगाने का टारगेट रखा था। 24 सेंटर पर पर बुजुर्ग और बीमार 2807 आम लोगों ने वैक्सीन लगवाई है।
शुक्रवार को सरकारी 24 संस्थानों पर वैक्सीनेशन प्रोग्राम चलाया गया। 18 साल से ज्यादा उम्र वालों में 438 लोगों ने वैक्सीनेशन की पहले डोज लगवाई। जबकि, 45 हेल्थ केयर वर्कराें में 1 ने पहली डोज और 23 ने दूसरी डोज लगवाई है। इसके अलावा 78 फ्रंट लाइन वर्करों ने वैक्सीन लगवाई है।
जिसमें 3 ने पहली डोज और 75 ने दूसरी डोज लगवाई है। शुक्रवार को 45 से 59 साल और बीमार लोगों को 1374 लोगों ने वैक्सीन लगवाई। जिसमें 331 ने पहला डोज और 1043 ने दूसरी डोज लगवाई है। सीनियर सिटीजन में 893 ने वैक्सीन लगवाई। जिसमें 190 ने पहली और 703 ने दूसरी डोज लगवाई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn